
   PARLAMENTUL ROMÂNIEI

CAMERA DEPUTAŢILOR

	Comisia pentru politică economică,
         reformă şi privatizare 
	                             Nr. 4c-1/395
                             PL-x 507/2021

                             Bucureşti,  16.11.2021






                        


                                                    


                                                   A  V  I  Z

asupra proiectului de Lege privind aprobarea 
Ordonanţei Guvernului nr. 3/2021 pentru modificarea şi completarea 
unor acte normative în domeniul achiziţiilor publice




             În conformitate cu prevederile art. 95 și ale art. 117 alin. (3)  din Regulamentul Camerei Deputaților, republicat, Comisia pentru politică economică, reformă şi privatizare a fost sesizată spre dezbatere şi avizare, în procedură de urgență, cu proiectul de Lege privind aprobarea Ordonanţei Guvernului                  nr. 3/2021 pentru modificarea şi completarea unor acte normative în domeniul achiziţiilor publice, transmis cu adresa nr. PL-x 507 din 25 octombrie 2021, înregistrat sub nr. 4c-1/395 din 26 octombrie 2021. 
Senatul, în calitate de primă Cameră sesizată, a adoptat inițiativa legislativă, în şedinţa din 18 octombrie 2021, cu respectarea prevederilor articolului 75 alineatul (2) teza a III-a din Constituția României, republicată.
Conform prevederilor art. 75 din Constituţia României, republicată, şi ale                     art. 92 alin. (9) pct. 1 din Regulamentul Camerei Deputaţilor, republicat,                            Camera Deputaţilor este  Cameră decizională. 

Potrivit reglementărilor art. 62, art. 54 alin. (3) teza I și art. 131 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din 16 noiembrie 2021, desfășurată atât la sediul Parlamentului pentru unii membri, cât și prin mijloace electronice pentru alți membri.
      Inițiativa legislativă are ca obiect de reglementare modificarea si completarea unor acte normative în domeniul achiziţiilor publice, respectiv Legea nr. 98/2016, Legea nr.99/2016, Legea nr.100/2016, Legea nr.101/2016, precum şi Ordonanţa de urgenţă a Guvernului nr.98/2017. Prezentul proiect urmăreşte transpunerea Directivei 2014/23/UE a Parlamentului European şi a Consiliului din 26 februarie 2014 privind atribuirea contractelor de concesiune, a Directivei 2014/24/UE a Parlamentului European şi a Consiliului din 26 februarie 2014 privind achiziţiile publice şi de abrogare a Directivei 2004/18/CE, a Directivei 2014/25/UE a Parlamentului European şi a Consiliului din 26 februarie 2014 privind achiziţiile efectuate de entităţile care îşi desfăşoară activitatea în sectoarele apei, energiei, transporturilor şi serviciilor poştale şi de abrogare a Directivei 2004/17/CE, precun şi a Directivei 89/665/CEE a Consiliului din 21 decembrie 1989 privind coordonarea actelor cu putere de lege şi a actelor administrative privind aplicarea procedurilor care vizează căile de atac faţă de atribuirea contractelor de achiziţii publice de produse şi a contractelor publice de lucrări.
Membrii Comisiei au analizat proiectul de lege supus avizării, expunerea de motive precum și avizul favorabil al Consiliului Legislativ, cu observații și propuneri, transmis cu adresa nr. 691 din 25 august 2021.
              În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de Lege privind aprobarea Ordonanţei Guvernului nr. 3/2021 pentru modificarea şi completarea unor acte normative în domeniul achiziţiilor publice, în forma adoptată de Senat.

În raport cu obiectul şi conţinutul său, inițiativa legislativă face parte din categoria legilor ordinare.

